ঢাকে কাঠি পড়ে গিয়েছে। পুজোর কেনাকাটায় মশগুল সকলে। এমন সময়েই আমাজন, ফ্লিপকার্টের ঘোষণায় বাঙালির পোয়াবারো।
দুই সংস্থাই জানাচ্ছে, ক্রেডিট বা ডেবিট কার্ডের দরকার নেই। আধার কার্ডটি থাকলেই হবে। পাওয়া যাবে বিপুল ধারে কেনাকাটার সুযোগ।
পুজোর মুখে এমনই ঘোষণা করছে ই-কমার্সের দুই নামজাদা সংস্থা আমাজন ও ফ্লিপকার্ট। সর্বাধিক ৬০০০০ টাকা মূল্যের কেনাকাটা করা যাবে এই স্কিমে। অ্যন্ড্রয়েড অ্যাপ থেকে করা যাবে এই কেনাকাটা। কার্ডলেস এই কেনাকাটার জন্য প্রয়োজন নিজস্ব ভোটার কার্ড, আধার কার্ড ও প্যান কার্ড। 
 

এই বিষয়ে অন্যান্য খবর

পুজোর আগে বড় অফার আমাজনে, সস্তায় মিলছে এই সামগ্রীগুলি


আমাজনের ক্ষেত্রে ‘আমাজন পে’ থেকে কেনা যাবে যাবতীয় জিনিস। আমাজন আইডি থাকা জরুরি। আমাজনের এই উদ্যোগে সহযোগিতায় আছে সিটি ব্যাঙ্ক, কানাড়া ব্যাঙ্ক, এইচডিএফসি ব্যাঙ্ক। যাবতীয় তথ্যাদি যাচাই, আগের ক্রয়ের নমুনা দেখে আমাজন জানাবে কেনার জন্য কত টাকা ধার পাবেন ওই ব্যক্তি। 
অন্য দিকে, ফ্লিপকার্ট এই স্কিমটির নাম দিয়েছে ‘বাই নাও পে লেটার।’ ফ্লিপকার্টে এই স্কিমে আসতে গেলে কেনার পরে ‘ফ্লিপকার্ট ফাইন্যান্স’ নির্বাচন করতে হবে। ফ্লিপকার্টে বিশেষ কেনাকাটায় ৬০ শতাংশ পর্যন্ত ছাড় পাওয়া যাবে।
কেনাকাটার তিন থেকে বারো মাসের মধ্যে ধার মিটিয়ে দেওয়া যাবে নেট ব্যাঙ্কিং বা ডেবিট কার্ডের মাধ্যমে।